Генадзь Казакевіч

**Генадзь Аркадзьевіч Казакевіч** (нар. , Менск, БССР, СССР) — беларускі дзяржаўны дзяяч рэжыму Лукашэнкі. Намесьнік Міністра ўнутраных справаў Рэспублікі Беларусь — начальнік крымінальнай міліцыі (з 2020 году). Генэрал-маёр міліцыі (2021).

## Біяграфія
У 1994 годзе скончыў Менскі гандлёвы тэхнікум.

З 1992 па 2012 год працаваў на розных пасадах у сьледчых органах, у 2012 годзе перайшоў у крымінальную міліцыю з пасады начальніка сьледчай управы папярэдняга расьсьледаваньня ГУЎС Менгарвыканкаму.

У 1999 годзе скончыў Акадэмію МУС Беларусі па спэцыяльнасьці «Правазнаўства».

У 2005 годзе скончыў Акадэмію кіраваньня пры прэзыдэнце Рэспублікі Беларусь па спэцыяльнасьці «Дзяржаўнае рэгуляваньне нацыянальнай эканомікай».

Кіраваў аддзелам у галоўнай управе па барацьбе з эканамічнымі злачынствамі крымінальнай міліцыі МУС Рэспублікі Беларусь.

У чэрвені 2014 году прызначаны начальнікам управы па барацьбе з эканамічнымі злачынствамі крымінальнай міліцыі ГУЎС Менгарвыканкаму,

У красавіку 2017 году ўзначаліў галоўную ўправу па наркакантролі й процідзеяньні гандлю людзьмі крымінальнай міліцыі МУС Рэспублікі Беларусь.

З 25 лютага па 19 лістапада 2020 году быў першым намесьнікам Міністра ўнутраных справаў Рэспублікі Беларусь — начальнікам крымінальнай міліцыі. 19 лістапада 2020 году прызначаны намесьнікам Міністра ўнутраных справаў Рэспублікі Беларусь — начальнікам крымінальнай міліцыі.

У кастрычніку 2020 году палітычная зьняволеная Марыя Калесьнікава празь ліст паведаміла, што падчас выкраданьня ёй пагражаў асабіста намесьнік кіраўніка МУС Казакевіч, які казаў, што калі яна ня зьедзе, то будзе *«25 гадоў бяз зубоў на зоне шыць кашулі сілавікам»*.

1 сакавіка 2021 году Казакевічу прысвоена званьне генэрал-маёра міліцыі.

## Узнагароды
* 
* мэдаль «За бездакорную службу» III ступені
* мэдаль «За бездакорную службу» II ступені
* мэдаль «За бездакорную службу» I ступені (2016)

## Санкцыі ЭЗ, ЗША й іншых краінаў
31 жніўня 2020 году Казакевіч быў уключаны ў сьпіс асобаў, на якіх накладзена бестэрміновая забарона на ўезд у Латвію, пяцігадовая забарона на ўезд у Эстонію й забарона на ўезд у Летуву ў сувязі з тым, што *«сваімі дзеяньнямі ён арганізаваў і падтрымаў фальсыфікацыю [[Прэзыдэнцкія выбары ў Беларусі 2020 году|прэзыдэнцкіх выбараў 9 жніўня]] й наступнае гвалтоўнае здушэньне [[Пратэсты ў Беларусі (2020)|мірных пратэстаў]]»*.

2 кастрычніка 2020 году Казакевіч быў уключаны ў Чорны сьпіс Эўразьвязу. Рашэньнем  ён быў прызнаны адказным *«за кампанію рэпрэсіяў і запалохваньня, якую праводзілі сілы Міністэрства ўнутраных справаў пасьля [[Прэзыдэнцкія выбары ў Беларусі 2020 году|прэзыдэнцкіх выбараў 2020 году]], у прыватнасьці адвольныя арышты й жорсткае абыходжаньне з мірнымі дэманстрантамі, у тым ліку катаваньні, а таксама запалохваньне й гвалт у дачыненьні да журналістаў»*. 20 лістапада 2021 году да санкцыяў ЭЗ далучыліся Альбанія, Ісьляндыя, Ліхтэнштайн, Нарвэгія, Паўночная Македонія, Чарнагорыя й Украіна. Акрамя таго, Казакевіча ў свае санкцыйныя сьпісы ўключылі Канада, Вялікабрытанія, Швайцарыя.

23 сьнежня 2020 году Казакевіча таксама дадалі ў санкцыйны сьпіс спэцыяльна вызначаных грамадзянаў і заблякаваных асобаў ЗША.

## Крыніцы

Катэгорыя:Нарадзіліся ў Менску
Катэгорыя:Беларускія генэралы
Катэгорыя:Намесьнікі міністра ўнутраных справаў Рэспублікі Беларусь
Катэгорыя:Узнагароджаныя мэдалём За бездакорную службу 3 ступені
Катэгорыя:Узнагароджаныя мэдалём За бездакорную службу 2 ступені
Катэгорыя:Узнагароджаныя мэдалём За бездакорную службу 1 ступені
Катэгорыя:Беларускія вайскоўцы
Катэгорыя:Выпускнікі Акадэміі кіраваньня пры прэзыдэнце Рэспублікі Беларусь
Катэгорыя:Беларускія асобы ў Чорным сьпісе ЭЗ
Катэгорыя:Беларускія асобы ў сьпісе СВГ